Idrettspresident Børre Rognlien har gitt opp kravet om 60 prosent oppslutning om Oslo-OL. Istedenfor forteller han og Jonas Gahr Støre skrøner om at motstanden var like stor foran Lillehammer-OL.

Meningsmålingene har over lang tid vist et solid flertall for nei til Oslo-OL, og det er ingen tegn til at dette endrer seg vesentlig før Stortinget i høst skal avgjøre spørsmålet om statsgaranti, og dermed høyst sannsynlig søknadens skjebne.

Dette er litt pinlig for Børre Rognlien, som allerede 3. november 2011 i et intervju med Aftenposten stilte som betingelse at 60 prosent av folket måtte stille seg bak en søknad: